PRIEŠGAISRINĖS APSAUGOS IR GELBĖJIMO DEPARTAMENTO

PRIE VIDAUS REIKALŲ MINISTERIJOS

DIREKTORIUS

ĮSAKYMAS

DĖL PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ MINISTERIJOS DIREKTORIAUS 2011 M. SAUSIO 17 D. ĮSAKYMO NR. 1-14 „DĖL VISUOMENINIŲ STATINIŲ GAISRINĖS SAUGOS TAISYKLIŲ PATVIRTINIMO“ PAKEITIMO

2024 m. spalio 31 d. Nr. 1-651 /2024 (1.4 E)

Vilnius

P a k e i č i u Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. sausio 17 d. įsakymą Nr. 1-14 „Dėl Visuomeninių statinių gaisrinės saugos taisyklių patvirtinimo“:

1.	Pakeičiu preambulę ir ją išdėstau taip:

„Vadovaudamasis Lietuvos Respublikos priešgaisrinės saugos įstatymo 7 straipsnio 3 punktu, Lietuvos Respublikos statybos įstatymo 4 straipsnio 2 dalimi ir Lietuvos Respublikos Vyriausybės 2008 m. balandžio 9 d. nutarimo Nr. 341 „Dėl esminių statinio reikalavimų ir statinio techninių parametrų pagal statinių ar statybos produktų charakteristikų lygius ir klases nustatymo kompetencijos priskyrimo valstybės institucijoms“ 5 punktu:“

2.	Pakeičiu nurodytu įsakymu patvirtintas Visuomeninių statinių gaisrinės saugos taisykles:

2.1.	Pakeičiu 1 punktą ir jį išdėstau taip:

„1. Visuomeninių statinių gaisrinės saugos taisyklės (toliau – Taisyklės) parengtos vadovaujantis Lietuvos Respublikos statybos įstatymu [10.3], statybos techniniu reglamentu STR 2.01.01(2):1999 „Esminiai statinio reikalavimai. Gaisrinė sauga“, patvirtintu Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento STR 2.01.01(2):1999 „Esminiai statinio reikalavimai. Gaisrinė sauga“ patvirtinimo“ [10.8], ir Gaisrinės saugos pagrindiniais reikalavimais, patvirtintais Priešgaisrinės saugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338 „Dėl Gaisrinės saugos pagrindinių reikalavimų patvirtinimo“ (toliau – Gaisrinės saugos pagrindiniai reikalavimai) [10.16].“

2.2.	Pakeičiu 6 punktą ir jį išdėstau taip:

„6. Visuomeninių statinių ir patalpų projektai turi atitikti Statybos įstatymo [10.3], Gaisrinės saugos pagrindinių reikalavimų [10.16], šių Taisyklių ir kitų teisės aktų nustatytus reikalavimus.“

2.3.	Papildau 7.3 ir 7.4 papunkčiais:

„7.3. statinio (jo patalpų) naudojimo ne pagal paskirtį atvejais, įgyvendinant Lietuvos Respublikos Vyriausybės 2011 m. spalio 12 d. nutarimą Nr. 1178 „Dėl Statinio (jo patalpų) naudojimo ne pagal paskirtį atvejų ir tvarkos aprašo patvirtinimo“;

7.4. formuojant naujus ar pertvarkant esamus nekilnojamojo turto kadastro objektus, kai turi būti atliekami statybos darbai, kuriems vykdyti privaloma gauti statybą leidžiantį dokumentą.“

2.4.	Pakeičiu 8 punktą ir jį išdėstau taip:

„8. Visuomeniniams statiniams priskiriamos šios statinių naudojimo paskirtys [10.16]: viešbučių, bendro gyvenimo namų, viešojo poilsio, administracinių, prekybos, paslaugų, specialiųjų paslaugų, maitinimo, transporto, kultūros, mokslo, gydymo, asmeninio poilsio, sporto, religinių pastatų ir inžinerinių statinių (energijos iš atsinaujinančių išteklių gamybos, sporto ir kitos paskirties) [10.11].“

2.5.	Pakeičiu 10 punktą ir jį išdėstau taip:

„10. Taisyklėse pateikiamos nuorodos į šiuos dokumentus:

10.1. Elektros įrenginių įrengimo bendrąsias taisykles, patvirtintas Lietuvos Respublikos energetikos ministro 2012 m. vasario 3 d. įsakymu Nr. 1-22 „Dėl Elektros įrenginių įrengimo bendrųjų taisyklių patvirtinimo“;

10.2. Gyvenamųjų pastatų gaisrinės saugos taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. vasario 22 d. įsakymu Nr. 1-64 „Dėl Gyvenamųjų pastatų gaisrinės saugos taisyklių patvirtinimo“ (toliau – Gyvenamųjų pastatų gaisrinės saugos taisyklės);

10.3. Lietuvos Respublikos statybos įstatymą;

10.4. Lietuvos Respublikos Vyriausybės 2002 m. balandžio 15 d. nutarimą Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“;

10.5. Lietuvos standartą LST EN ISO 13943:2002 „Priešgaisrinė sauga. Terminai ir apibrėžimai“;

10.6. normatyvinius statinio saugos dokumentus, patvirtintus Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“;

10.7. statybos techninį reglamentą STR 1.01.03:2017 „Statinių ir patalpų klasifikavimas“, patvirtintą Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

10.8. statybos techninį reglamentą STR 2.01.01(2):1999 „Esminiai statinio reikalavimai. Gaisrinė sauga“, patvirtintą Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento STR 2.01.01(2):1999 „Esminiai statinio reikalavimai. Gaisrinė sauga“ patvirtinimo“;

10.9. statybos techninį reglamentą STR 2.01.06:2009 „Statinių apsauga nuo žaibo. Išorinė statinių apsauga nuo žaibo“, patvirtintą Lietuvos Respublikos aplinkos ministro 2009 m. lapkričio 17 d. įsakymu Nr. D1-693 „Dėl statybos techninio reglamento STR 2.01.06:2009 „Statinių apsauga nuo žaibo. Išorinė statinių apsauga nuo žaibo“ patvirtinimo“;

10.10. statybos techninį reglamentą STR 2.02.01:2004 „Gyvenamieji pastatai“, patvirtintą Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“;

10.11. statybos techninį reglamentą STR 2.02.02:2004 „Visuomeninės paskirties statiniai“, patvirtintą Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“;

10.12. statybos techninį reglamentą STR 2.02.07:2012 „Sandėliavimo, gamybos ir pramonės statiniai. Pagrindiniai reikalavimai“, patvirtintą Lietuvos Respublikos aplinkos ministro 2004 m. kovo 5 d. įsakymu Nr. D1-100 „Dėl statybos techninio reglamento STR 2.02.07:2012 „Sandėliavimo, gamybos ir pramonės statiniai. Pagrindiniai reikalavimai“ patvirtinimo“;

10.13. statybos techninį reglamentą STR 2.03.01:2019 „Statinių prieinamumas“, patvirtintą Lietuvos Respublikos aplinkos ministro 2019 m. lapkričio 4 d. įsakymu Nr. D1-653 „Dėl statybos techninio reglamento STR 2.03.01:2019 „Statinių prieinamumas“ patvirtinimo“;

10.14. Dujų sistemų pastatuose įrengimo taisykles, patvirtintas Lietuvos Respublikos energetikos ministro 2012 m. sausio 2 d. įsakymu Nr. 1-2 „Dėl Dujų sistemų pastatuose įrengimo taisyklių patvirtinimo“ (toliau – Dujų sistemų pastatuose įrengimo taisyklės);

10.15. statybos techninį reglamentą STR 2.09.02:2005 „Šildymas, vėdinimas ir oro kondicionavimas“, patvirtintą Lietuvos Respublikos aplinkos ministro 2005 m. birželio 9 d. įsakymu Nr. D1-289 „Dėl statybos techninio reglamento STR 2.09.02:2005 „Šildymas, vėdinimas ir oro kondicionavimas“ patvirtinimo“;

10.16. Gaisrinės saugos pagrindinius reikalavimus, patvirtintus Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338 „Dėl Gaisrinės saugos pagrindinių reikalavimų patvirtinimo“;

10.17. Stacionariųjų gaisrų gesinimo sistemų projektavimo ir įrengimo taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. sausio 6 d. įsakymu Nr. 1-1 „Dėl Stacionariųjų gaisrų gesinimo sistemų projektavimo ir įrengimo taisyklių patvirtinimo“ (toliau – Stacionariųjų gaisrų gesinimo sistemų projektavimo ir įrengimo taisyklės);

10.18. Lietuvos standartą LST EN 81-73 „Liftų konstravimo ir įrengimo saugos taisyklės. Specialusis keleivinių ir krovininių-keleivinių liftų pritaikymas. 73 dalis. Liftų veikimas gaisro atveju“ (toliau – LST EN 81-73);

10.19. statybos techninį reglamentą STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“, patvirtintą Lietuvos Respublikos aplinkos ministro 2024 m. vasario 28 d. įsakymu Nr. D1-63 „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“.“

2.6.	Papildau 101 punktu:

„101. Pasikeitus Taisyklių 10 punkte nurodytiems teisės aktams, tiesiogiai taikomos naujos šių teisės aktų nuostatos.“

2.7.	Pakeičiu 13 punktą ir jį išdėstau taip:

„13. Visuomeninio statinio sklypo planavimo gaisrinės saugos reikalavimai pateikti Gaisrinės saugos pagrindiniuose reikalavimuose [10.16].“

2.8.	Pakeičiu 15 punktą ir jį išdėstau taip:

„15. Visuomeninio statinio, patalpos, gaisrinio skyriaus gaisro apkrova nustatoma vadovaujantis Gaisrinės saugos pagrindinių reikalavimų nuostatomis [10.16].“

2.9.	Pakeičiu 21 punktą ir jį išdėstau taip:

„21. Visuomeniniuose statiniuose įrengtos gyvenamosios patalpos turi būti atskirtos nuo kitų patalpų ne mažesnio kaip EI 45 atsparumo ugniai pertvaromis ir ne mažesnio kaip REI 45 atsparumo ugniai perdangomis [10.16] ir turėti atskirą evakavimo(si) kelią į lauką. Gyvenamosios patalpos turi atitikti Gaisrinės saugos pagrindinių reikalavimų nuostatas [10.16] ir Gyvenamųjų pastatų gaisrinės saugos taisyklių [10.2] reikalavimus.“

2.10.	Pakeičiu 22 punktą ir jį išdėstau taip:

„22. Leidžiama laiptinių vidinėse sienose, 2 ir 3 tipo laiptų sienose įrengti dūmų plitimą ribojančias S200 klasės duris, kurių savaiminio užsidarymo klasė (C0-C5) parenkama pagal Gaisrinės saugos pagrindinius reikalavimus [10.16].“

2.11.	Pakeičiu 26 punktą ir jį išdėstau taip:

„26. Kiekviena ne didesnė kaip 700 kv. m visuomeninių statinių rūsio ar daugiau nei 0,5 m įgilinta cokolinio aukšto ploto dalis (išskyrus slėptuves, priedangas [10.19]) privalo turėti ne mažiau kaip dvi angas arba atidaromus langus lauko sienose dūmams išleisti. Kiekvienos angos arba lango plotis turi būti ne mažesnis kaip 0,9 m, aukštis – ne mažesnis kaip 1,2 m. Šio punkto nuostatos netaikomos, kai aukšte įrengiama mechaninė dūmų vėdinimo sistema arba esančių patalpų gaisro apkrova neviršija 42 MJ/kv. m.“

2.12.	Pakeičiu 28 punktą ir jį išdėstau taip:

„28. Visuomeniniuose statiniuose liftų valdymas, kilus gaisrui, turi būti įrengiamas vadovaujantis LST EN 81-73 serijos standartų [10.18] reikalavimais. Viena lifto skirtoji aikštelė projektuojama pirmame aukšte tik tuo atveju, kai išėjimas iš lifto pirmame aukšte veda į EI 45 priešgaisrinį šliuzą [10.16], iš kurio įrengtas išėjimas tiesiai į lauką. Kai minėtas priešgaisrinis šliuzas nenumatomas ir (ar) iš jo nėra išėjimo tiesiai į lauką, vadovaujantis LST EN 81-73 serijos standartų [10.18] reikalavimais, turi būti įrengiamos pagrindinė ir atsarginė skirtosios aikštelės. Šio punkto nuostatos netaikomos ugniagesių liftams [10.16].“

2.13.	Pakeičiu V skyriaus pavadinimą ir jį išdėstau taip:

„V SKYRIUS
PASLAUGŲ IR SPECIALIŲJŲ PASLAUGŲ PASKIRTIES PATALPŲ IR PASTATŲ REIKALAVIMAI“.

2.14.	Pakeičiu 37 punktą ir jį išdėstau taip:

„37. Gamybos, pramonės, sandėliavimo, energetikos bei kitas patalpas, nepriskirtinas visuomeninėms patalpoms (pvz., pagalbinės, techninės ir kt. patalpos), kuriose gaisro apkrova viršija 600 MJ/kv. m, draudžiama įrengti šalia patalpų, po patalpomis ir ant patalpų su žiūrovų vietomis, žiūrovų tribūnomis ir po scenos grindimis.“

2.15.	Pakeičiu 42 punktą ir jį išdėstau taip:

„42. Gaisrinio posto įrengimo reikalavimai pateikti Gaisro aptikimo ir signalizavimo sistemų projektavimo ir įrengimo taisyklėse, patvirtintose Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“ (toliau – Gaisro aptikimo ir signalizavimo sistemų projektavimo ir įrengimo taisyklės) [10.6].“

2.16.	Pakeičiu 51 punktą ir jį išdėstau taip:

„51. Mokyklų didžiausias vietų ir aukštų skaičius, atsižvelgiant į pastato atsparumo ugniai laipsnį, nustatomas pagal 3 lentelę.

Mokyklų įrengimo reikalavimai

3 lentelė

Mokinių arba vietų skaičius pastate, N (vnt.)	Pastato atsparumo ugniai laipsnis	Aukščiausio aukšto grindų altitudė neviršija A (pastaba), (m)
N ≤ 270	III	3
N ≤ 350	II	6
Nenormuojama	I	12

Pastaba. Aukštosioms mokykloms aukščiausio aukšto altitudę leidžiama nustatyti pagal Gaisrinės saugos pagrindinius reikalavimus [10.16].“

2.17.	Pakeičiu IX skyriaus pavadinimą ir jį išdėstau taip:

„IX SKYRIUS
VIEŠOJO IR ASMENINIO POILSIO PASKIRTIES PATALPŲ IR PASTATŲ REIKALAVIMAI“.

2.18.	Pakeičiu 60 punktą ir jį išdėstau taip:

„60. Viešojo ir asmeninio poilsio pastatų miegamieji nuo valgyklos su virtuve ir visuomeniniams renginiams skirtų patalpų (estradų, kino teatrų ir pan.) turi būti atskirti ne mažesnio kaip EI 45 atsparumo ugniai pertvaromis ir ne mažesnio kaip REI 45 atsparumo ugniai perdangomis [10.16], išskyrus III atsparumo ugniai laipsnio statinius.“

2.19.	Pakeičiu 61 punktą ir jį išdėstau taip:

„61. Vaikų poilsio stovyklų pastatų miegamuosiuose turi būti ne daugiau kaip 40 vietų. Vaikų poilsio stovyklų pastatų miegamieji turi turėti atskirus evakavimo(si) kelius, iš kurių vienas gali eiti per bendrą laiptinę. Vaikų poilsio stovyklų pastatuose arba jų atskirose dalyse vaikų miegamųjų vietų skaičius neturi viršyti 160.“

2.20.	Pakeičiu 72 punktą ir jį išdėstau taip:

„72. Leidžiama vieną iš evakavimo(si) kelių įrengti 2 tipo laiptais iš rūsio ar cokolinio aukšto, kai jame įrengiamos tik fojė, drabužinės, rūkomieji ir tualetai. Evakavimo(si) kelių ir avarinių išėjimų skaičius minėtuose aukštuose nustatomas pagal Gaisrinės saugos pagrindinius reikalavimus [10.16].“

2.21.	Pakeičiu 82 punktą ir jį išdėstau taip:

„82. Visuomeniniuose statiniuose evakavimo(si) kelias nuo labiausiai nutolusių patalpų durų (išskyrus prausyklas, tualetus, rūkomuosius, dušines ir kitas patalpas, kuriose nuolat nebūna žmonių), o ikimokyklinio ugdymo įstaigų pastatuose (darželiuose, lopšeliuose ir pan.) nuo išėjimo iš vaikų buvimo patalpų iki išėjimo į lauką arba laiptinę turi būti ne ilgesnis, kaip nurodyta 5 lentelėje. Patalpose, kurių išėjimai veda į akliną koridorių arba holą, turi būti ne daugiau kaip 80 žmonių.

Evakavimo(si) kelių ilgių patalpose iki evakuacinio išėjimo reikalavimai

4 lentelė

Patalpos paskirtis	Aukšto altitudė, matuojama nuo žemės paviršiaus altitudės, A (m)	Atstumas (m), kai patalpos tūris, V (tūkst. kub. m)

V 5	5 < V ≤ 10	V > 10
Visuomeninių patalpų	A > 6	20	30	45

6 A 0	30	45	55

A < 0	15	20	30
Prekybos paskirties patalpos	A > 6	35	45	65

6 A 0	50	65	80

A < 0	25	35	45

Evakavimo(si) kelių atstumų reikalavimai

5 lentelė

Aukšto altitudė, matuojama nuo žemės paviršiaus altitudės, A (m)	Atstumas (m), kai evakuojamų žmonių srauto tankis, D (žm./kv. m) (pastaba)

D ≤ 2	2 < D ≤ 3	3 < D ≤ 4	4 < D ≤ 5	D > 5
1	2	3	4	5	6
Iš patalpų tarp laiptinių arba išėjimų į lauką
A > 6	40	35	30	25	15
6 V 0	60	50	40	35	20
A < 0	30	25	20	16	10
Iš patalpų į akliną koridorių arba holą
A > 6	20	15	15	10	7
6 V 0	30	25	20	15	10
A < 0	15	10	10	5	5

Pastaba. Žmonių srauto tankiai nustatomi ne mažesni: ikimokyklinio ugdymo įstaigų pastatams (darželiams, lopšeliams ir pan.) – pagal 6 skiltį; mokslo paskirties pastatams – pagal 3 skiltį; gydymo paskirties pastatams – pagal 5 skiltį; viešbučiams – pagal 4 skiltį, kitiems pastatams žmonių srauto tankis koridoriuje nustatomas technologiniais skaičiavimais statinio projekte.“

2.22.	Pakeičiu 96 punktą ir jį išdėstau taip:

„96. Evakavimo(si) keliai iš patalpos su žiūrovų vietomis turi užtikrinti žmonių evakavimą(si) per 9 lentelėje nurodytą laiką.

Evakavimo(si) iš patalpos ir pastato su žiūrovų vietomis laikas

9 lentelė

Patalpos su žiūrovų vietomis aprašymas	Ilgiausias evakavimo(si) laikas (1 pastaba), t (min.)

iš patalpos, kai jos tūris (2, 3, 4 pastabos), V (tūkst. kub. m)	iš pastato

V < 5	5 ≤ V< 10	10 ≤ V< 20	20 ≤ V< 25	25 ≤ V< 40	40 ≤ V ≤ 60

su ardeliais scenoje	1,5	2	2,5	2,5	3	3,5	6
be ardelių scenoje	2	3	3,5	3,7	4	4,5	6

Pastabos:

1. II atsparumo ugniai laipsnio pastatams ilgiausias evakavimo(si) laikas turi būti mažinamas 30 proc., o III atsparumo – 50 proc.; patalpose, kurių tūris neviršija 60 tūkst. kub. m, kai evakuaciniai išėjimai iš jų įrengiami didesniame negu pusės patalpos aukštyje, ilgiausias evakavimo(si) laikas turi būti mažinamas 50 proc.

2. Patalpos tūris nustatomas pagal ją ribojančias konstrukcijas (patalpose su tribūnomis tūris skaičiuojamas be tribūnų tūrio), tarpinės reikšmės nustatomos interpoliacijos būdu.

3. Kai patalpos su žiūrovų vietomis tūris viršija 60 tūkst. kub. m, ilgiausias evakavimo(si) laikas (min.) iš patalpos nustatomas pagal formulę:

,	(1)

čia: V – patalpos tūris, kub. m.

Pagal formulę apskaičiuotas ilgiausias evakavimo(si) laikas iš patalpos turi būti mažinamas 35 proc., kai išėjimai įrengti patalpos aukščio viduryje, ir 65 proc., jei jie yra 0,8 patalpos aukštyje, tačiau neturi viršyti ilgiausio evakavimo(si) laiko iš pastato. Jeigu išėjimai yra tarpiniuose ar žemesniuose aukščiuose, negu nurodyta, evakavimo(si) laikas apskaičiuojamas interpoliacijos, o kai didesniuose – ekstrapoliacijos būdu. Evakavimo(si) laikas iš pastato, kurio patalpos su žiūrovų vietomis tūris viršija 60 tūkst. kub. m, turi būti ne didesnis kaip 10 min.

4. Leidžiama evakavimo(si) laiko nenustatyti iš patalpos ir pastato, kai žiūrovų vietų skaičius patalpoje neviršija 300.“

2.23.	Pakeičiu 107 punktą ir jį išdėstau taip:

„107. Visuomeniniuose statiniuose ir patalpose evakavimo(si) keliai projektuojami atsižvelgiant į vienam žmogui skiriamą patalpos plotą pagal 10 lentelės reikalavimus. Vienam žmogui skiriamas patalpos, nenurodytos 10 lentelėje, plotas nustatomas technologiniais skaičiavimais statinio projekte.

Vienam žmogui skiriamas patalpos plotas

10 lentelė

Patalpos paskirtis (naudojimo būdas)	Tankis, D (kv. m / žm.)

Viešbučių ir bendro gyvenimo namų
Svečių kambariai	lovų sk.
Restoranai, maitinimo patalpos, barai	1
Klubai, šokių aikštelės	0,5
Administracinių
Konferencijų patalpos	5
Lankytojų priėmimo patalpa	10
Administracinės patalpos	6,5
Techninės patalpos	25
Darbuotojų persirengimo patalpos	5
Administracinės patalpos, į kurias patenka lankytojai	1
Prekybos
Prekybos paskirties patalpos, kitos nei prekybos paskirties pastate, taip pat rūsiuose ir cokoliniuose aukštuose įrengtos prekybos paskirties patalpos	2
Prekybos paskirties patalpos, kai prekybos paskirties pastato plotas neviršija 1 000 kv. m	3
Prekybos paskirties patalpos, kai prekybos paskirties pastato plotas nuo 1 001 kv. m iki 10 000 kv. m	6
Prekybos paskirties patalpos, kai prekybos paskirties pastato plotas viršija 10 000 kv. m	15
Paslaugų ir maitinimo
Paslaugų ir maitinimo paskirties patalpos, įrengtos pirmame aukšte	2
Paslaugų ir maitinimo paskirties patalpos, įrengtos rūsyje ir antrame aukšte	3
Paslaugų ir maitinimo paskirties patalpos, įrengtos žemiau rūsio ir aukščiau, virš antro aukšto	4
Patalpos, kuriose rengiamos mugės ar parodos	1
Transporto
Transporto paskirties patalpos (laukiamieji)	3
Kultūros
Patalpos su sėdimomis žiūrovų vietomis	vietų sk.
Žmonių susirinkimo patalpos (zonos) be sėdimų žiūrovų vietų	0,25
Klubai be sėdimų žiūrovų vietų	0,5
Muziejai	5
Patalpos, kuriose rengiamos mugės ar parodos	2
Bibliotekos	10
Archyvai	40
Mokslo
Mokslo paskirties pastatų bendrosios patalpos	10
Mokymo klasės	1,5
Mokymo laboratorijos, dirbtuvės, sporto salės, braižyklos ir kt.	5
Skaityklos	1,65
Ikimokyklinio ugdymo įstaigų patalpos	2
Sporto salės	2
Gydymo
Gydymo paskirties pastatų laukimo patalpos	2
Ligoninių bendros patalpos	15
Poliklinikos ir diagnostikos patalpos	10
Reabilitacijos centrai	lovų sk.
Viešojo ir asmeninio poilsio
Poilsio paskirties patalpos	vietų sk.
Sporto
Sporto salės	1
Čiuožyklos	2
Kėglinės, biliardinės	10
Religinių
Patalpos su sėdimomis žiūrovų vietomis	vietų sk.
Žmonių susirinkimo patalpos (zonos) be sėdimų žiūrovų vietų	0,25
Kitos patalpos
Garažų paskirties patalpos visuomeniniuose statiniuose	2 žm. / aut. st. vieta

2.24.	Pakeičiu 111 punktą ir jį išdėstau taip:

„111. Dujų sistemos visuomeniniuose statiniuose įrengiamos vadovaujantis Dujų sistemų pastatuose įrengimo taisyklėmis [10.14].“

2.25.	Pakeičiu 114 punktą ir jį išdėstau taip:

„114. Stacionariosios gaisrų gesinimo sistemos visuomeniniuose statiniuose įrengiamos vadovaujantis Stacionariųjų gaisrų gesinimo sistemų projektavimo ir įrengimo taisyklėmis [10.17].“

2.26.	Pakeičiu 115 punktą ir jį išdėstau taip:

„115. Vidaus gaisrinis vandentiekis visuomeniniuose statiniuose įrengiamas vadovaujantis Statinių vidaus gaisrinio vandentiekio sistemų projektavimo ir įrengimo taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“ [10.6].“

2.27.	Pakeičiu 116 punktą ir jį išdėstau taip:

„116. Visuomeninių statinių užstatymo teritorijoje lauko gaisrinio vandentiekio tinklai įrengiami vadovaujantis Lauko gaisrinio vandentiekio tinklų ir statinių projektavimo ir įrengimo taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. vasario 22 d. įsakymu Nr. 1-66 „Dėl normatyvinių statinio saugos dokumentų patvirtinimo“ [10.6].“

2.28.	Pakeičiu 117 punktą ir jį išdėstau taip:

„117. Ugniagesių liftai visuomeniniuose statiniuose įrengiami vadovaujantis Gaisrinės saugos pagrindinių reikalavimų nuostatomis [10.16].“

3.	N u s t a t a u, kad šis įsakymas įsigalioja 2024 m. lapkričio 1 d.

Direktoriaus įgaliotas

direktoriaus pavaduotojas	Giedrius Sakalinskas